இருபியூட்டைல்வெள்ளீய இருலாரேட்டு

இருபியூட்டைல்வெள்ளீய இருலாரேட்டு (Dibutyltin dilaurate) என்பது C32H64O4Sn என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிமவெள்ளீய சேர்மமான இதை டைபியூட்டைலின்டின் டைலாரேட்டு என்ற பெயரால் அழைக்கிறார்கள். நிறமற்ற நீர்மமாக இருபியூட்டைல்வெள்ளீய இருலாரேட்டு காணப்படுகிறது. கட்டமைப்பைப் பொறுத்தவரை இம்மூலக்கூறில் இரண்டு லாரேட்டு தொகுதிகள் டைபியூட்டைலின்(IV) மையத்துடன் இணைக்கப்பட்டுள்ளன Weng Ng, S., Das, V. G. K., Yip, W.-H., Wang, R.-J., Mak, T. C. W., "Di-n-butyltin(IV) di-o-bromobenzoate, a weakly-bridged dimer", Journal of Organometallic Chemistry 1990, volume 393, 201-204.  . 

நான்முகி வடிவ மூலக்கூற்று வடிவியலை வெள்ளீயம் வெளிப்படுத்துகிறது. தொடர்புடைய பிசு(புரோமோபென்சோயேட்டு) படிகக் கட்டமைப்பின் அடிப்படையில் கார்பனைல் ஆக்சிசன் மையங்கள் வெள்ளீயத்துடன் பலவீனமாகப் பிணைக்கப்பட்டுள்ளன. 
ஐசோசயனேட்டுகள் மற்றும் டையால்களிலிருந்து பாலியூரித்தேன் தயாரித்தலுக்கு டைபுயூட்டைலின் டையாக்டானோயேட்டுடன் இருபியூட்டைல்வெள்ளீய இருலாரேட்டைச் சேர்த்து வினையூக்கியாகப் பயன்படுத்துகிறார்கள். மேலும், பரிமாற்ற எசுத்தராக்கல் வினையிலும், சிலிக்கோன்களை அறைவெப்பநிலை கடினமாக்கல் செயல்முறையிலும் இது வினையூக்கியாகப் பயன்படுகிறது. பாலிவினைல் குளோரைடு எனப்படும் நெகிழி பலபடியில் நிலைநிறுத்தியாக இருபியூட்டைல்வெள்ளீய இருலாரேட்டு பயன்படுத்தப்படுகிறது Applications, Environmental Issues, and Analysis in Organotin Chemistry, Second Edition. Alwyn G. Davies 2004 Wiley-VCH Verlag GmbH & Co. KGaA. . 

 தொடர்புடைய சேர்மங்கள் 

டைபியூட்டைலின் டையாக்டானோயேட்டு: சிஏஎசு எண்#4731-77-5, 
டைபியூட்டைலின் டையசிட்டேட்டு: சிஏஎசு எண் #1067-33-0 

போன்றவை இதனுடன் தொடர்புடைய சேர்மங்களாகும். 
 மேற்கோள்கள் 

பகுப்பு:கரிமவெள்ளீய சேர்மங்கள்